cyanic-selkie/wikianc huggingface dataset:
ไข่ (อาหาร)
การแพ้
ไข่เป็นอาหารที่พบการแพ้บ่อยที่สุดอย่างหนึ่งในทารก หากไม่ได้สัมผัสไข่มากๆ ทารกมักหายจากอาการแพ้ไข่ได้เมื่อโตขึ้น ส่วนใหญ่พบเป็นการแพ้ไข่ขาวมากกว่าไข่แดง
นอกจากการแพ้แล้ว บางคนอาจมีอาการผิดปกติเมื่อกินไข่ขาว แต่ไม่ได้เป็นผลจากปฏิกิริยาภูมิแพ้ก็ได้
จักรพรรดิอังโก
จักรพรรดิอังโก (Emperor Ankō 安康天皇 (Ankō-tennō)) เป็นจักรพรรดิในตำนานองค์ที่ 20 ของญี่ปุ่น ครองสิริราชสมบัติระหว่าง 8 กุมภาพันธ์ ค.ศ. 453 – 24 กันยายน ค.ศ. 456 (พ.ศ. 996 - พ.ศ. 999)
จักรพรรดิอังโกได้ทำสงครามแย่งชิงราชบัลลังก์กับ เจ้าชายคินะชิ ผู้เป็นพระเชษฐาร่วมพระมารดาจนได้รับชัยชนะเมื่อ ค.ศ. 453 (พ.ศ. 996) และได้มีการประกอบพิธีราชาภิเษกเมื่อวันที่ 28 มกราคม ค.ศ. 454 (พ.ศ. 997) แต่หลังจากครองสิริราชสมบัติได้ 3 ปีจักรพรรดิอังโกก็ถูกปลงพระชนม์โดย เจ้าชายมะโยะวะ เมื่อวันที่ 24 กันยายน ค.ศ. 456 (พ.ศ. 999)
401 456
26 ตุลาคม
วันที่ 26 ตุลาคม เป็นวันที่ 299 ของปี (วันที่ 300 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 66 วันในปีนั้น
รายชื่อสายการบินในประเทศอัฟกานิสถาน
นี่คือ รายชื่อสายการบิน ซึ่งมีใบรับรองผู้ดำเนินการเดินอากาศปัจจุบันที่ออกโดยกระทรวงคมนาคมและการบินพลเรือนของอัฟกานิสถาน
คณะแพทยศาสตร์ มหาวิทยาลัยพะเยา
คณะแพทยศาสตร์ มหาวิทยาลัยพะเยา (School of Medicine, University of Phayao) เป็นคณะแพทยศาสตร์ในจังหวัดพะเยา ที่จัดตั้งขึ้นในเขตภาคเหนือตอนบน โดยเป็นสถาบันแพทยศาสตร์ลำดับที่ 20 ของประเทศไทย และลำดับที่ 3 ในเขตภาคเหนือ และผ่านการรับรองหลักสูตรแพทยศาสตรบัณฑิตจากแพทยสภาแล้ว
ประวัติ
เมื่อ พ.ศ. 2550 สำนักวิชาวิทยาศาสตร์การแพทย์ มหาวิทยาลัยนเรศวร วิทยาเขตสารสนเทศพะเยา จัดตั้งขึ้นเพื่อขยายโอกาสทางการศึกษาให้กับเขตพื้นที่ภาคเหนือตอนบน ซึ่งครอบคลุม 6 จังหวัด ได้แก่ พะเยา เชียงราย แม่ฮ่องสอน ลำปาง ลำพูน และน่าน ปีนั้นมีการเปิดรับนักศึกษารุ่นแรกใน 3 สาขาวิชา คือ เทคนิคการแพทย์ กายภาพบำบัด และสาธารณสุขศาสตร์
ต่อมาได้มีการปรับเปลี่ยนโครงสร้างการบริหารงานภายในวิทยาเขต เตรียมพร้อมเป็นมหาวิทยาลัยเอกเทศ ได้เปลี่ยนชื่อ มหาวิทยาลัยนเรศวร วิทยาเขตสารสนเทศพะเยา เป็น มหาวิทยาลัยนเรศวร พะเยา พร้อมจัดตั้งสำนักวิชาสหเวชศาสตร์ แยกตัวออกจากสำนักวิชาวิทยาศาสตร์การแพทย์ เมื่อวันที่ 1 ตุลาคม พ.ศ. 2551 สำนักวิชาสหเวชศาสตร์ มหาวิทยาลัยนเรศวร พะเยา ทำหน้าที่ผลิตบัณฑิตอันได้แก่ เทคนิคการแพทย์ กายภาพบำบัด สาธารณสุขศาสตร์ และวิทยาศาสตร์และเทคโนโลยีการกีฬา
เดิมคณะแพทยศาสตร์ มหาวิทยาลัยพะเยาได้มีการจัดการเรียนการสอนในหลักสูตรสาธารณสุขศาสตร์ หลักสูตรการแพทย์แผนไทยประยุกต์ และหลักสูตรการแพทย์แผนจีนร่วมด้วย ต่อมาตามมติที่ประชุมสภามหาวิทยาลัยพะเยา ครั้งที่ 7/2563 เมื่อวันเสาร์ที่ 31 ตุลาคม 2563 มีมติมอบให้คณะแพทยศาสตร์ ดำเนินการจัดทำโครงสร้างของคณะแพทยศาสตร์ โดยให้แยกหลักสูตรสาขาสาธารณสุขศาสตร์ออกจากหลักสูตรคณะแพทยศาสตร์ และนำเสนอที่ประชุมสภามหาวิทยาลัยพิจารณาในคราวประชุมครั้งถัดไป ดังนั้น เพื่อให้เกิดการดำเนินงานของคณะแพทยศาสตร์ และการดำเนินงานของหลักสูตรกลุ่มสาธารณสุขศาสตร์เป็นไปอย่างมีประสิทธิภาพ เกิดความคล่องตัวในการบริหารจัดการ จึงขออนุมัติแยกสำนักงานสาธารณสุขศาสตร์ ออกจากคณะแพทยศาสตร์ และจัดตั้งเป็นคณะสาธารณสุขศาสตร์ เมื่อวันที่ 1 มกราคม พ.ศ. 2564
หลักสูตรการศึกษา
ปัจจุบันคณะแพทยศาสตร์ มหาวิทยาลัยพะเยา เปิดทำการเรียนการสอนในสาขาวิชา ดังต่อไปนี้
สถาบันร่วมผลิตแพทย์
โรงพยาบาลที่ผลิตแพทย์ร่วมกับคณะแพทยศาสตร์ มหาวิทยาลัยพะเยา ในระดับชั้นคลินิก (ชั้นปี 4 - 6) มีทั้งสิ้น 2 โรงพยาบาลที่ร่วมผลิตแพทย์ในสังกัดกระทรวงสาธารณสุข มีดังนี้
เทศบาลตำบลการะเกด
เทศบาลตำบลการะเกด เป็นหนึ่งใน 10 ตำบลของอำเภอเชียรใหญ่ จังหวัดนครศรีธรรมราช ห่างจากที่ว่าการอำเภอ ประมาณ 12 กิโลเมตร มีพื้นที่ทั้งหมด ประมาณ 60.28 ตารางกิโลเมตร หรือประมาณ 37,675.58 ไร่  การประกอบอาชีพของประชากรในตำบลการะเกดส่วนใหญ่ประกอบอาชีพเกษตรกรรมอย่างเดียว  โดยเฉพาะการทำนาข้าว นับได้ว่าข้าวเป็นพืชเศรษฐกิจของตำบลการะเกด นอกจากนี้มีการทำปศุสัตว์ การประมง การทำไร่นาสวนผสม เช่น พริก กระท้อนห่อ ชมพู่ หมาก มะพร้าวน้ำหอม เป็นต้น สำหรับอาชีพนอกภาคการเกษตร คือ การรับจ้างเป็นการรับจ้างทั่วไป และรับจ้างทางการเกษตร นอกจากนี้ยังมีการค้าขาย
มิสเวเนซุเอลา
มิสเวเนซุเอลา (Miss Venezuela) เป็นการประกวดความงามในประเทศเวเนซุเอลาซึ่งจัดขึ้นเป็นประจำทุกปีตั้งแต่ปี ค.ศ. 1952 เพื่อคัดเลือกตัวแทนของประเทศเข้าประกวดนางงามจักรวาล, มิสเวิลด์, นางงามนานาชาติ และมิสแกรนด์อินเตอร์เนชันแนล
มิสเวเนซุเอลาคนปัจจุบัน คือ เดียนา ซิลบา จากการากัส ได้ครองตำแหน่งเมื่อวันที่ 16 พฤศจิกายน ค.ศ. 2022 โดยเธอจะเป็นตัวแทนประเทศไปประกวดนางงามจักรวาล 2023
เรียงลำดับรัฐของผู้ชนะเลิศ
บันทึก:
เทศบาลตำบลการะเกด
สภาพทั่วไป
ลักษณะภูมิประเทศของตำบลการะเกด เป็นที่ราบลุ่มใช้เป็นพื้นที่ตั้งชุมชน และพื้นที่เกษตรกรรมมีแม่น้ำปากพนังไหลผ่านทางด้านทิศตะวันตกของตำบล นอกจากนี้ยังมีคลองบางแก้ว – เกาะทวด คลองเตยไหลผ่านในตำบลนี้ พื้นที่ส่วนใหญ่เป็นที่ราบลุ่ม ดินเหนียว เหมาะแก่การทำนา เพาะปลูก และเลี้ยงสัตว์ และดินเปรี้ยว เป็นที่ว่างเปล่า เป็นป่าพรุ และต้นกระจูดขึ้นเป็นส่วนมาก มีพื้นที่ทั้งหมด 37.732 ตารางกิโลเมตร หรือประมาณ 23,583 ไร่
อาณาเขตติดต่อ
เทศบาลตำบลการะเกด ตั้งอยู่ทางทิศใต้ของตัวเมืองนครศรีธรรมราช
ชุมชน
เทศบาลตำบลการะเกดประกอบด้วยชุมชน 12 ชุมชน
วัด
จำนวนวัดในเขตเทศบาลตำบลการะเกด มีทั้งหมด 7 วัด คือ
เอสยู-85
เอสยู-85 (Samohodnaya ustanovka 85) เป็นปืนใหญ่อัตตาจรสัญชาติโซเวียตที่ถูกใช้ในช่วงสงครามโลกครั้งที่สอง เป็นการนำต้นแบบของรถถังกลางที-34 มาดัดแปลง ปืนใหญ่อัตตาจรของโซเวียตรุ่นก่อนหน้านี้ได้ถูกใช้สำหรับปืนใหญ่จู่โจ่ม เช่น เอสยู-122 หรือรถถังพิฆาต เอสยู-85 ได้ถูกจัดอยู่ในหมวดประเภทล่าสุด การตั้งชื่อตัวเลข "85" เป็นการแสดงถึงอาวุธที่ติดตั้งบนยานพาหนะ คือ ปืนดี-5เอส ขนาด 85 มม.
Antennellopsis
Antennellopsis เป็นสกุลของไฮโดรซัวที่อยู่ในวงศ์ Halopterididae มีเพียงสปีชีส์เดียวคือ Antennellopsis integerrima
สปีชีส์นี้พบในญี่ปุ่น นิวซีแลนด์
ฟาโรห์โอซอร์คอนที่ 4
ฟาโรห์อูเซอร์เมตเร โอซอร์คอนที่ 4 เป็นฟาโรห์อียิปต์โบราณในช่วงปลายยุคกลางที่สาม ถือเป็นฟาโรห์พระองค์สุดท้ายของราชวงศ์ที่ 22
แอฟริกาคัพออฟเนชันส์ 2021 นัดชิงชนะเลิศ
แอฟริกาคัพออฟเนชันส์ 2021 นัดชิงชนะเลิศ จะเป็นการแข่งขันเพื่อหาผู้ชนะจากการแข่งขันแอฟริกาคัพออฟเนชันส์ 2021 โดนเป็นการพบกันระหว่างเซเนกัลกับอียิปต์ นัดชิงชนะเลิศจะแข่งขันกันในวันที่ 6 กุมภาพันธ์ ค.ศ. 2022 ที่สนามกีฬาโอเลมเบที่ยาอุนเดในประเทศแคเมอรูน
ภูมิหลัง
แอฟริกาคัพออฟเนชันส์เป็นการแข่งขันฟุตบอลชิงแชมป์ระดับทวีปของฟุตบอลทีมชาติในทวีปแอฟริกา อยู่ภายใต้การดูแลของสมาพันธ์ฟุตบอลแห่งแอฟริกา การแข่งขันปี 2021 เป็นการแข่งขันครั้งที่ 33 ของรายการนับตั้งแต่ที่จัดแข่งครั้งแรกในปี 1957 เจ้าภาพในการแข่งขันครั้งแรกนี้คือแคเมอรูน ซึ่งเดิมจะเป็นเจ้าภาพในการแข่งขันปี 2019 อย่างไรก็ตาม ความล่าช้าในการก่อสร้างสนามและปัญหาด้านโครงสร้างพื้นฐานอื่น ๆ ทำให้ซีเอเอฟตัดสินใจยกเลิกสิทธิ์การเป็นเจ้าภาพในปี 2019 ของแคเมอรูน และให้อียิปต์เป็นเจ้าภาพแทน ประธานซีเอเอฟ อามัด อามัด ได้กล่าวว่าแคเมอรูนจะได้สิทธิ์เป็นเจ้าภาพในการแข่งขันปี 2021 แทน การแข่งขันครั้งนี้เป็นเพียงครั้งที่สองของรายการที่มีทีมเข้าร่วมแข่งขัน 24 ทีม โดยทีมทั้งหมดจะถูกแบ่งออกเป็น 6 กลุ่ม กลุ่มละ 4 ทีม ทีมชนะเลิศและรองชนะเลิศของแต่ละกลุ่ม รวมถึงทีมอันดับที่สามที่ดีที่สุดอีกสี่ทีม จะผ่านเข้าสู่รอบแพ้คัดออก
อียิปต์เข้าร่วมแข่งขันรายการนี้เป็นครั้งที่ 25 และเข้าชิงชนะเลิศรายการนี้เป็นครั้งที่ 10 โดยก่อนหน้านี้ พวกเขาชนะเลิศ 7 ครั้ง (1957, 1959, 1986, 1998, 2006, 2008, 2010) และแพ้ 2 ครั้ง (แพ้เอธิโอเปียในปี 1962 และแพ้แคเมอรูนในปี 2017) ก่อนเริ่มทัวร์นาเมนต์ อียิปต์เป็นทีมที่เข้าชิงชนะเลิศรายการนี้มากที่สุดที่ 9 ครั้ง เทียบเท่ากับกานา แต่หลังจากที่พวกเขาชนะแคเมอรูนในรอบรองชนะเลิศ อียิปต์จึงกลายเป็นทีมที่เข้าชิงชนะเลิศแอฟริกาคัพออฟเนชันส์มากที่สุดเพียงทีมเดียว เซเนกัลเข้าร่วมแข่งขันรายการนี้เป็นครั้งที่ 16 และได้เข้าชิงชนะเลิศเป็นครั้งที่ 3 โดย 2 ครั้งก่อนหน้านี้ที่เข้าชิง พวกเขาแพ้ทั้งหมด (แพ้แคเมอรูนในปี 2002 และแพ้แอลจีเรียในปี 2019) เซเนกัลเป็นทีมที่สองที่เข้าชิงชนะเลิศรายการนี้สองครั้งติดต่อกัน ต่อจากอียิปต์ที่เคยทำได้สามครั้งติดต่อกันในปี 2006, 2008 และ 2010 และนี่เป็นครั้งที่ทั้งสองทีมได้พบกันในนัดชิงชนะเลิศ
ก่อนที่เริ่มทัวร์นาเมนต์ เซเนกัลเป็นทีมจากทวีปแอฟริกาที่มีอันดับโลกฟีฟ่าดีที่สุด (อันดับที่ 20) ในขณะที่อียิปต์อยู่อันดับที่ 6 ของทวีป (อันดับที่ 45 ของโลก)
รายละเอียด
<section begin=F /><section end=F /> <section begin=Lineups />
กติกาการแข่งขัน
Nutrient agar
Nutrient agar (NA)เป็นอาหารเลี้ยงเชื้อแบคทีเรียที่ใช้โดยทั่วไปในห้องปฏิบัติการ แบคทีเรียจะเจริญเป็นโคโลนีบนผิวหน้าอาหาร มองเห็นได้ชัดเจน ในอาหารเหลว แบคทีเรียเมื่อเจริญเติบโตจะทำให้อาหารขุ่น โดยทั่วไปประกอบด้วย (w/v):
ทางหลวงแผ่นดินหมายเลข 129
ทางหลวงแผ่นดินหมายเลข 129 หรือ ทางเลี่ยงเมืองแพร่ เป็นถนนแอสฟัลต์คอนกรีตขนาด 4 ช่องจราจรไป-กลับ เริ่มต้นแยกจากทางหลวงแผ่นดินหมายเลข 101 บริเวณทางแยกบ้านฝ้าย อำเภอเมืองแพร่ จังหวัดแพร่ สิ้นสุดที่ทางหลวงแผ่นดินหมายเลข 101 บริเวณแยกกอเปา อำเภอเมืองแพร่ จังหวัดแพร่ ระยะทางรวม 10.418กิโลเมตร เดิมทางนี้เป็นส่วนหนึ่งของทางหลวงแผ่นดินหมายเลข 101 และทางนี้เป็นส่วนหนึ่งของทางหลวงเอเชียสาย 13
ท่าเรือกรุงเทพ
เหตุที่มาของคำว่าท่าเรือคลองเตยมาจากสถานที่ตั้งอยู่ในย่านคลองเตยซึ่งชิปปิ้งจะเรียกกันว่าท่าเรือคลองเตย และ ชื่อที่ต่างประเทศเรียกก็คือ Bangkok Port หรือ เรียกย่อ ๆ ว่า PAT (Port Authority of Thailand) ในช่วงการก่อสร้างท่าเรือพิ้นที่ละแวกใกล้เคียง มีวัดจำนวน 4 วัด คือ วัดหน้าพระธาตุ วัดทอง วัดไก่เตี้ย และวัดเงิน ต่อมาคณะกรรมการมีมติให้สร้างวัดเพิ่มบนพื้นที่คลองบ้านกล้วย โดยสมเด็จพระสังฆราชเจ้า กรมหลวงวชิรญาณวงศ์ ประทานนามว่า "วัดธาตุทอง" โดยนำชื่อวัดทองกับวันหนัาพระธาตุมารวมกัน
เมินเชินกลัทบัค
เมินเชินกลัทบัค (Mönchengladbach) เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ทางฝั่งตะวันตกของแม่น้ำไรน์ อยู่กึ่งกลางระหว่างเมืองดึสเซิลดอร์ฟกับชายแดนเนเธอร์แลนด์ เมืองนี้เป็นที่ตั้งของสโมสรฟุตบอลโบรุสซีอาเมินเชินกลัทบัคและเป็นศูนย์กลางการขนส่งและศูนย์กลางการผลิตสิ่งทอที่สำคัญ รวมทั้งการผลิตเครื่องจักร เหล็ก เคมีภัณฑ์ กระดาษ หนังสัตว์ ผลิตภัณฑ์ปิโตรเลียม
การปฏิรูปปีเคโอ
การปฏิรูปปีเคโอ (慶応の改革 (Keiō no Kaikaku)) เป็นนโยบายใหม่ที่นำมาใช้ในช่วงปี ค.ศ. 1864 ถึง ค.ศ. 1867 โดยรัฐบาลโชกุนโทกูงาวะของญี่ปุ่น เพื่อตอบโต้ความรุนแรงที่เพิ่มสูงขึ้นจากแคว้นซัตสึมะและแคว้นอื่น ๆ เป็นขั้นตอนแรกที่จะกลายเป็นส่วนสำคัญในการปฏิรูปและการเปลี่ยนแปลงที่จะเกิดขึ้นต่อมาในรัชกาลจักรพรรดิเมจิ
เมื่อโชกุนถึงแก่อสัญกรรมและจักรพรรดิเสด็จสวรรคตไล่เลี่ยกัน บากูฟู (รัฐบาลโชกุน) กำหนดการปฏิรูปปีเคโอเพื่อป้องกันมิให้ญี่ปุ่นแตกสามัคคีหรือสับสนวุ่นวาย ทั้งยังทำให้เป็นตะวันตกซึ่งระบบข้าราชการประจำ กองทัพ เศรษฐกิจ โดยมุ่งเน้นการเลื่อนขั้นในระบบราชการด้วยคุณธรรม (ไม่ใช่ชาติวุฒิ) และการปรับนโยบายการค้ากับชาติอื่น
บากูฟุหวังว่าการปฏิรูปเหล่านี้จะยุติการกบฏของซัตสึมะและโชชูซึ่งมันไม่เกิดขึ้น พวกกบฏไม่ต้องการเห็นการเปลี่ยนแปลงเหล่านี้จากบากูฟุ ซึ่งใกล้เคียงกับสิ่งที่ฝ่ายกบฏก็ต่อสู้ดิ้นรนมาโดยตลอด
ภาษารัลเต
ภาษารัลเต (Ralte) มีผู้พูดทั้งหมด 25,700 คน พบในพม่า 24,800 คน พบในอินเดีย 900 คน (พ.ศ. 2550) ในรัฐมิโซรัม รัฐมณีปุระ และรัฐตรีปุระ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ชีน-นาคา สาขาย่อยกูก๊-ชีน ใกล้เคียงกับภาษาชีนและภาษาโซ เรียงประโยคแบบประธาน-กรรม-กริยา ผู้พูดภาษานี้ในอินเดียจะพูดภาษามีโซได้ด้วย
ปลาหมอแคระแรมโบลิเวีย
ปลาหมอแคระแรมโบลิเวีย หรือ ปลาหมอแรมโบลิเวีย (Bolivian butterfly cichlid) เป็นปลาน้ำจืดชนิดหนึ่ง มีชื่อวิทยาศาสตร์ว่า Mikrogeophagus altispinosus อยู่ในวงศ์ปลาหมอสี (Cichildae)
มีรูปร่างทั่วไปคล้ายกับปลาหมอแคระแรมเจ็ดสี (M. ramirezi) ซึ่งเป็นปลาในสกุลเดียวกัน แต่ทว่าปลาหมอแคระแรมโบลิเวียมีขนาดที่ใหญ่กว่า โดยมีความยาวได้ 8 เซนติเมตร เมื่อโตเต็มที่
มีพื้นลำตัวเป็นสีกากีอมเทาเล็กน้อย ช่วงแก้มและแผ่นปิดเหงือกจะมีสีเหลือบฟ้าและเขียวสะท้อนแสง ตรงช่วงหน้าจนถึงกลางลำตัวเป็นสีเหลืองหรือเหลืองเกือบเข้ม มีสีดำพาดผ่านดวงตาทั้งสองข้าง ตรงกลางลำตัวมีจุดวงกลมสีดำขนาดใหญ่แลดูเด่น  มีครีบอกที่แหลมยาวเป็นสีชมพู และในช่วงผสมพันธุ์ ปลาตัวผู้จะมีสีที่เข้มและสวยกว่านี้
พบกระจายพันธุ์ในแม่น้ำมาโมเรและแม่น้ำกัวโปเร ในประเทศบราซิลและโบลิเวีย
นิยมเลี้ยงเป็นปลาสวยงาม เช่นเดียวกับปลาหมอแคระจำพวกอื่น
แคริบเบียนเนเธอร์แลนด์
การิบิซเนเดอลันด์ หรือ แคริบเบียนเนเธอร์แลนด์ (Caribisch Nederland; ) เป็นเขตเทศบาลพิเศษของเนเธอร์แลนด์ที่ตั้งอยู่ในทะเลแคริบเบียน ประกอบไปด้วยสามเขตคือ หมู่เกาะโบแนเรอ, ซินต์เอิสตาซียึส (สเตเชีย) และซาบา  คำว่า "แคริบเบียนเนเธอร์แลนด์" นั้นบางครั้งอาจถูกใช้ในการกล่าวอ้างถึงทุกเกาะในดัตช์แคริบเบียน ในทางกฎหมายทั้งสามหมู่เกาะยังเป็นที่รู้จักกันในนามกลุ่มเกาะ เบเอเอส (BES-eilanden) ซึ่งมาจากตัวย่อตัวแรกรวมกันของชื่อหมู่เกาะ โดยปัจจุบันหมู่เกาะทั้งสามเป็นส่วนหนึ่งของเนเธอร์แลนด์ในฐานะหน่วยสาธารณะ (openbaar lichaam) สามแห่งตั้งแต่วันที่ 10 ตุลาคม พ.ศ. 2553 ก่อนหน้านั้นเกาะเหล่านี้เป็นดินแดนเกาะของเนเธอร์แลนด์แอนทิลลีสซึ่งเป็นประเทศในอดีตที่อยู่ในราชอาณาจักรเนเธอร์แลนด์ การเปลี่ยนแปลงนี้เป็นส่วนหนึ่งของการปฏิรูปการเมืองภายในราชอาณาจักรเนเธอร์แลนด์ หมู่เกาะทั้งสามเป็นหนึ่งใน "ประเทศและดินแดนโพ้นทะเลของสหภาพยุโรป" ดังนั้นกฎหมายของสหภาพยุโรปจึงไม่มีผลบังคับใช้โดยอัตโนมัติ
ในแง่ของจำนวนประชากร การิบิซเนเดอลันด์เป็นพื้นที่เล็กที่สุด สามในหกแห่งของอาณาเขตในแคริบเบียนที่เป็นของราชอาณาจักรเนเธอร์แลนด์ (ไม่ใช่ในแง่ของพื้นที่: โบแนเรอมีขนาดใหญ่กว่าซินมาร์เตินมาก)
หมู่เกาะมีความแตกต่างทางวัฒนธรรมและทางภูมิศาสตร์ที่สำคัญ ตัวอย่างเช่น โบแนเรอ (รวมถึงเกาะไคลน์โบแนเรอ) เป็นหนึ่งในกลุ่มเกาะลีเวิร์ดแอนทิลลีส (Leeward Antilles; Benedenwindse Antillen) ตั้งอยู่ทางตะวันออกของอารูบา และกือราเซา นอกชายฝั่งทวีปอเมริกาใต้ของเวเนซุเอลา ขณะที่ซินต์เอิสตาซียึส และซาบา อยู่ในหมู่เกาะลีเวิร์ด (Leeward Islands; Benedenwindse Eilanden) ตั้งอยู่ทางใต้ของซินต์มาร์เติน และทางตะวันตกเฉียงเหนือของเซนต์คิตส์และเนวิส ทั้งสามหน่วยงานของรัฐ (หรือที่เรียกว่าเทศบาลพิเศษ) รวมกันมีประชากร 25,157 คน (เดือนมกราคม พ.ศ. 2562) และพื้นที่ 328 ตารางกิโลเมตร เขตเวลาคือเวลามาตรฐานแอตแลนติก (UTC–4) รหัสประเทศสำหรับโทรศัพท์คือ 599 ซึ่งปัจจุบันใช้ร่วมกับกือราเซา หมู่เกาะอยู่ห่างจากดินแดนเนเธอร์แลนด์ในทวีปยุโรป 7,200 กิโลเมตร
สถานะทางกฎหมาย
ทั้งสามเกาะได้รับสถานะปัจจุบัน หลังจากการสลายตัวของเนเธอร์แลนด์แอนทิลลีส เมื่อวันที่ 10 ตุลาคม 2553 ในเวลาเดียวกันเกาะกือราเซา และซินต์มาร์เติน กลายเป็นประเทศองค์ประกอบที่ปกครองตนเอง (landen) ภายในราชอาณาจักรเนเธอร์แลนด์ เช่นเดียวกับเกาะอารูบา ซึ่งแยกตัวเป็นประเทศที่เป็นส่วนประกอบของราชอาณาจักรก่อนหน้านั้น คำว่า "ดัตช์แคริบเบียน" อาจเป็นการอ้างถึงเขตเทศบาลพิเศษสามแห่ง (เช่น ในตราไปรษณียากร) แต่ก็อาจเป็นการกล่าวอ้างถึงหมู่เกาะแคริบเบียนทั้งหมดที่อยู่ภายในราชอาณาจักรเนเธอร์แลนด์ แคริบเบียนเนเธอร์แลนด์ไม่ได้เป็นส่วนหนึ่งของจังหวัดที่มีอยู่หรือจัดตั้งขึ้นใหม่ และไม่ได้เป็นส่วนหนึ่งของพื้นที่ความตกลงเชงเกน
ประชาชนในหมู่เกาะแคริบเบียนเนเธอร์แลนด์มีสิทธิ์ลงมติครั้งแรกในการเลือกตั้งทั่วไปของเนเธอร์แลนด์ในปี พ.ศ. 2555
การบริหารภาครัฐ
เทศบาลพิเศษ (bijzondere gemeenten) มีหน้าที่หลายอย่างที่ดำเนินการตามปกติเช่นเดียวกับเทศบาลในประเทศเนเธอร์แลนด์ อำนาจบริหารอยู่ที่สภาปกครองซึ่งนำโดยผู้ว่าการเกาะ องค์กรประชาธิปไตยหลักคือสภาเกาะ พลเมืองชาวดัตช์ของทั้งสามเกาะมีสิทธิ์ลงคะแนนเสียงในการเลือกตั้งระดับชาติของเนเธอร์แลนด์และ (ในฐานะเช่นเดียวกับประชาชนชาวเนเธอร์แลนด์ทั้งหมด) มีสิทธิ์ในการเลือกตั้งในรัฐสภายุโรป
อย่างเป็นทางการ หมู่เกาะแห่งนี้ ในกฎหมายของเนเธอร์แลนด์เป็น "openbare lichamen" (แปลตามตัวอักษรว่า "หน่วยงานสาธารณะ") และไม่ใช่เทศบาล (gemeenten) ต่างจากเทศบาลปกติโดยหมู่เกาะไม่ได้เป็นส่วนหนึ่งของรูปแบบจังหวัดของเนเธอร์แลนด์ และบริหารจัดการโดยสภาท้องถิ่นภายในเทศบาล ซึ่งจะแบ่งอำนาจระหว่างรัฐบาลของเกาะ และรัฐบาลกลางในรูปแบบสำนักงานแห่งชาติสำหรับแคริบเบียนเนเธอร์แลนด์ ด้วยเหตุนี้จึงถูกเรียกว่าเป็นเทศบาล"พิเศษ"
มีกฎหมายหลายฉบับของประเทศเนเธอร์แลนด์ที่มีฉบับพิเศษสำหรับดินแดนแคริบเบียนเนเธอร์แลนด์ ตัวอย่างเช่น การประกันสังคมซึ่งไม่ได้อยู่ในระดับเดียวกับเนเธอร์แลนด์ในยุโรป
สำนักงานแห่งชาติ
สำนักงานแห่งชาติสำหรับแคริบเบียนเนเธอร์แลนด์ (Rijksdienst Caribisch Nederland) เป็นผู้รับผิดชอบด้านการเก็บ การตรวจคนเข้าเมือง โครงสร้างพื้นฐานด้านการขนส่ง สุขภาพ การศึกษา และความปลอดภัยทางสังคมในหมู่เกาะ ซึ่งเหล่านี้เป็นการให้บริการในนามของรัฐบาลเนเธอร์แลนด์ หน่วยงานนี้จัดตั้งขึ้นในฐานะศูนย์บริการภูมิภาคในปี พ.ศ. 2551 และกลายเป็นสำนักงานแห่งชาติสำหรับแคริบเบียนเนเธอร์แลนด์เมื่อวันที่ 1 กันยายน พ.ศ. 2553 ผู้อำนวยการคนปัจจุบันคือ ยาน เฮลมงด์ (J.N. Helmond) ผู้แทนผู้มีอำนาจจัดการของหน่วยสาธารณะ โบแนเรอ, ซินเอิสตาซียึส และ ซาบา เป็นตัวแทนของรัฐบาลเนเธอร์แลนด์บนเกาะ (และเขายังเข้ารับหน้าที่รักษาการผู้แทนราชอาณาจักร (Rijksvertegenwoordiger) ตั้งแต่วันที่ 1 มกราคม พ.ศ. 2561)
Anthogorgia
Anthogorgia เป็นสกุลของปะการังที่อยู่ในวงศ์Acanthogorgiidae.
แคริบเบียนเนเธอร์แลนด์
ความสัมพันธ์กับสหภาพยุโรป
แคริบเบียนเนเธอร์แลนด์ไม่ได้เป็นส่วนหนึ่งของสหภาพยุโรปและถือเป็น "ประเทศและดินแดนโพ้นทะเล" (สถานะ OCT) ของสหภาพซึ่งเป็นการบังคับใช้บทบัญญัติพิเศษ สนธิสัญญาลิสบอนนำเสนอกระบวนการที่สภายุโรปอาจเปลี่ยน สถานะของดินแดนโพ้นทะเลของเดนมาร์ก, ฝรั่งเศส หรือเนเธอร์แลนด์ในเรื่องเกี่ยวกับการใช้สนธิสัญญาของสหภาพยุโรปกับดินแดนนั้น ในเดือนมิถุนายน พ.ศ. 2551 รัฐบาลเนเธอร์แลนด์ได้ตีพิมพ์ผลสำรวจทางกฎหมายและเศรษฐกิจถึงผลกระทบหากมีการเปลี่ยนสถานะจาก OCT เป็นสถานะภูมิภาคนอกสุด (outermost region, OMR) สถานภาพของเกาะต่าง ๆ ได้รับการทบทวนเมื่อผ่านช่วงเวลาห้าปี ซึ่งเริ่มต้นจากเมื่อมีการสลายตัวของเนเธอร์แลนด์แอนทิลลีสในเดือนตุลาคม พ.ศ. 2553 การทบทวนได้ดำเนินการเป็นส่วนหนึ่งของการทบทวนกฎหมายของเนเธอร์แลนด์คือ "พระราชบัญญัติสำหรับหน่วยสาธารณะ โบแนเรอ, ซินต์เอิสตาซียึส และ ซาบา" ("Wet openbare lichamen Bonaire, Sint Eustatius en Saba (WolBES)") ซึ่งเปิดทางให้หมู่เกาะมีทางเลือกที่จะเปลี่ยนสถานะให้เป็น OMR และเป็นส่วนหนึ่งของสหภาพยุโรปโดยตรง ในเดือนตุลาคม พ.ศ. 2558 การทบทวนสรุปได้นำเสนอว่า โครงสร้างทางกฎหมายในปัจจุบันสำหรับการกำกับดูแลและบูรณาการกับ ยุโรปเนเธอร์แลนด์ ทำงานได้ไม่ดีภายใต้กรอบของ WolBES แต่ไม่มีคำแนะนำใด ๆ เกี่ยวกับการเปลี่ยนสถานะจาก OCT เป็น OMR ว่าจะช่วยปรับปรุงสถานการณ์นี้หรือไม่
ภูมิศาสตร์
แคริบเบียนเนเธอร์แลนด์เป็นส่วนหนึ่งของหมู่เกาะเลสเซอร์แอนทิลลีส โดยภายในกลุ่มเกาะนี้:
Anthogorgia
สปีชีส์ในสกุล ได้แก่:
แคริบเบียนเนเธอร์แลนด์
หน่วยเงินตรา
จนถึงวันที่ 1 มกราคม พ.ศ. 2554 หมู่เกาะทั้งสามใช้สกุลเงินตรา กิลเดอร์เนเธอร์แลนด์แอนทิลลีส (the Netherlands Antillean guilder; Antilliaanse gulden) หลังจากนั้นทั้งสามได้เปลี่ยนมาใช้เป็นเงินดอลลาร์สหรัฐแทนที่จะเป็นเงินยูโร (ซึ่งใช้ในยุโรปเนเธอร์แลนด์) หรือกิลเดอร์แคริบเบียน (Caribbean guilder; Caribische gulden) ซึ่งถูกนำมาใช้ในอีกสองเกาะของอดีตเนเธอร์แลนด์แอนทีลลีสคือ กือราเซา และซินต์มาร์เติน
มุทรา
มุทรา (मुद्रा mudrā) เป็นท่าทางแสดงสัญลักษณ์ทางพิธีกรรมในศาสนาฮินดูและศาสนาพุทธ ส่วนมากเน้นที่ลักษณะมือและนิ้ว มุทราแต่ละท่าจะแฝงนัยความหมายทางจิตวิญญาณแตกต่างกันไปตามประติมานวิทยาและการฝึกจิตที่พบในศาสนาแบบอินเดีย
ในพิธีกรรมของลัทธิตันตระมีมุทรากำหนดไว้ถึง 108 ท่า ทางฝ่ายโยคะ การใช้มุทราจะควบคู่ไปกับการฝึกปราณายาม (การควบคุมลมหายใจ) มุทราที่สำคัญได้แก่ ปัทมาสนะ สุขาสนะ และวัชราสนะ ซึ่งแสดงท่านั่งแตกต่างกันไปเพื่อเสริมพลังปราณในร่างกาย
ศาสนาพุทธ
มุทราในศาสนาพุทธมักปรากฏเป็นปางต่าง ๆ ของพระพุทธรูป โดยแต่ละปางจะมีอิริยาบถและท่ามือแตกต่างกันไป ทั้งประวัติความเป็นมาของแต่ละปางก็มีที่มาจากพุทธประวัติ
ลัทธิอนุตตรธรรม
ลัทธิอนุตตรธรรมเรียกมุทราว่าลัญจกร (合同 เหอถง) ถือว่าเป็นเครื่องหมายของผู้ได้รับเต๋าแล้ว และเป็นหลักฐานที่จะนำวิญญาณกลับสู่สวรรค์เบื้องบน โดยลัญจกรจะมีอยู่ 3 แบบ แบ่งตามยุคสามกัปสุดท้าย คือ ยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้า
ลัญจกรของยุคเขียวเป็นการตั้งฝ่ามือข้างเดียวคล้ายใบบัว ยุคแดงเป็นการประนมมือสองข้างเข้าด้วยกันเป็นรูปดอกบัว สำหรับยุคขาวของพระศรีอริยเมตไตรย ลัทธิอนุตตรธรรมเชื่อว่าลัญจกรจะเป็นรูปรากบัว โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรยหรือธรรมกาลยุคขาว
โต๊ะกลมค้าปลีกยุโรป
โต๊ะกลมค้าปลีกยุโรป (European Retail Round Table) เป็นองค์กรการค้าของยุโรปที่มีสมาชิกคือบริษัทค้าปลีกยักษ์ใหญ่ของแต่ละประเทศ รวมทั้งกลุ่มแล้วมีพนักงานทั้งหมด 2.3 ล้านคนและมียอดขายสูงถึง 400 พันล้านยูโร สำนักงานขององค์กรอยู่ที่กรุงบรัสเซลส์ ประเทศเบลเยียม
สมาชิก
สมาชิกของโต๊ะกลมค้าปลีกยุโรปในเดือนมกราคม ค.ศ. 2017 มีดังนี้
พระโสภณวิสุทธิคุณ (บุญเพ็ง กปฺปโก)
พระโสภณวิสุทธิคุณ นามเดิม บุญเพ็ง เหล่าหงษา ฉายา กฺปปโก เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย พระกรรมฐานสายพระป่าในประเทศไทยของหลวงปู่มั่น ภูริทตฺโต อดีตเจ้าอาวาสวัดป่าวิเวกธรรม
หลวงปู่บุญเพ็งเป็นที่รู้จักในฐานะพระนักปฏิบัติวิปัสสนากรรมฐานผู้มีศีลาจารวัตรอันงดงาม และเป็นพระนักเทศนาโวหารผู้มีปฏิภาณไหวพริบดี เทศนาอบรมจิตภาวนาวิปัสสนากรรมฐาน นอกจากนี้ ท่านยังเป็นพระนักพัฒนารับอุปการะการสร้างและปฏิสังขรณ์เสนาสนะของวัดต่างๆ บำเพ็ญคุณูปการแก่คณะสงฆ์และเมตตาเกื้อกูลแก่สังคมและประเทศชาติ
ชาติกำเนิด
พระโสภณวิสุทธิคุณ เดิมมีชื่อว่า บุญเพ็ง เหล่าหงษา เกิดในวันมาฆบูชา พ.ศ. 2471 ที่บ้านบัวบาน ตำบลกู่ทอง อำเภอเชียงยืน จังหวัดมหาสารคาม บิดาชื่อนายเอี่ยม เหล่าหงษา มารดาชื่อนางคง เหล่าหงษา มีพี่น้องทั้งหมดรวม 7 คน
อุปสมบท
เมื่อท่านอายุ 21 ปี ได้อุปสมบทในวันที่ 3 พฤษภาคม พ.ศ. 2492 ณ วัดศรีจันทร์ อำเภอเมือง จังหวัดขอนแก่น โดยมีพระพิศาลสารคุณ (อินทร์ ถิรเสวี) ต่อมาคือ พระเทพบัณฑิต เป็นพระอุปัชฌาย์ พระครูคัมภีรนิเทศเป็นพระกรรมวาจาจารย์ และพระมหาสุพจน์เป็นพระอนุสาวนาจารย์ โดยได้ฉายา "กปฺปโก" แปลว่า "ผู้สำเร็จ"
ศึกษาธรรม
หลวงปู่บุญเพ็ง กปฺปโก ยังได้รับความเมตตาจากหลวงตา พระธรรมวิสุทธิมงคล (บัว ญาณสมฺปนฺโน) ซึ่งท่านให้ความสนิทสนมและไปมาหาสู่กันเป็นประจำ
นอกจากนี้ หลวงปู่ยังมีสหธรรมิกที่สนิทสนมกันหลายรูป เช่น พระราชญาณวิสุทธิโสภณ (ท่อน ญาณธโร) พระครูวิสุทธิธรรมสุนทร (บุญเกิด ยุตฺตธมฺโม) พระพิศาลสารคุณ (หลวงปู่ปรีชา สุปัญโญ) พระครูการุณยธรรมนิวาส (หลวงปู่หลวง กตปุญโญ) พระธรรมเจติยาจารย์ (หลวงพ่อบุญเรือง ปุญญโชโต) เป็นต้น
มรณภาพ
หลวงปู่บุญเพ็ง กปฺปโก อาพาธมาเป็นระยะๆ ด้วยโรคปอดอักเสบ กล่องเสียงอักเสบ กล้ามเนื้ออ่อนแรง เบาหวานและความดันโลหิตสูง คณะแพทย์โรงพยาบาลขอนแก่น และโรงพยาบาลศรีนครินทร์ ได้ถวายการรักษาอย่างต่อเนื่อง แต่ในเดือนมีนาคม พ.ศ. 2560 เริ่มอาพาธหนัก โดยมีอาการปอดอักเสบ สำลักอาหารและของเหลว แต่หลวงปู่ได้แสดงเจตจำนงอย่างชัดเจนว่า ไม่ประสงค์ที่จะเข้ารับการรักษาที่โรงพยาบาลใดๆ ต้องการพักรักษาอยู่ที่วัด โรงพยาบาลขอนแก่นจึงจัดเตรียมห้องปลอดเชื้อภายในกุฏิวิเวกวัฒนาทร และจัดแพทย์ผู้เชี่ยวชาญตลอดทั้งบุรุษพยาบาลและเครื่องมือทางการแพทย์ถวายการรักษาตามปฏิปทาของหลวงปู่ จนเมื่อวันที่ 17 ธันวาคม พ.ศ. 2560 ตรงกับวันพระ แรม 14 ค่ำ เดือน 1 หลวงปู่ได้ละสังขารด้วยอาการสงบ ในเวลา 15.39 น. สิริอายุ 89 ปี 10 เดือน พรรษา 69
ด้านการพระศาสนา
หลวงปู่บุญเพ็ง กปฺปโก ได้อุปการะการสร้างและปฏิสังขรณ์เสนาสนะวัดป่าวิเวกธรรม เช่น พระอุโบสถวัดป่าวิเวกธรรม ศาลาขันตยาคมานุสรณ์ (เพื่อเป็นอนุสรณ์บูชาคุณ พระญาณวิศิษฏ์สมิทธิวีราจารย์ (สิงห์ ขนฺตยาคโม) เจ้าอาวาสรูปแรก แม่ทัพธรรมพระกรรมฐาน ลูกศิษย์ต้นของหลวงปู่มั่น ภูริทตฺโต) ศาลา 82 ปี พระมหาเจดีย์บูรพาจารย์ กุฎิ เมรุ เป็นต้น นอกจากนี้ยังได้อุปการะการสร้างและปฏิบติสังขรณ์เสนาสนะให้แก่วัดต่างๆเช่น สร้างโบสถ์วัดกู่ทอง จ.มหาสารคาม สร้างศาลาการเปรียญวัดเทพนิมิต จ.มหาสารคาม สร้างเจดีย์และบูรณะเสนาสนะวัดป่าคีรีวัน จ.ขอนแก่น สร้างสถานปฏิบัติธรรมมัชฌิมชนบท จ.ขอนแก่น เป็นต้น
ท่านเป็นพระนักปฏิบัติพระกรรมฐานที่มีศีลาจารวัตรอันงดงาม เทศนาธรรมอบรมกรรมฐานแก่พระภิกษุสามเณรและอุบาสกอุบาสิกา เช่น รับเป็นธุระเทศนาอบรมที่ วัดอโศการาม จ.สมุทรปราการ วัดพระศรีมหาธาตุวรวิหาร จ.กรุงเทพฯ ศาลาห้าแยกวัชรพล หรือรับกิจนิมนต์ไปเทศนาอบรมตามสถานที่ต่างๆทั้งภายในประเทศและต่างประเทศ เป็นต้น แม้อายุกาลพรรษาล่วงเข้าสู่วัยชราภาพ หลวงปู่บุญเพ็ง กปฺปโก ก็ยังเมตตาต่อศิษยานุศิษย์นำปฏิบัติกรรมฐานนั่งสมาธิภาวนาที่วัดป่าวิเวกธรรมเป็นประจำทุกวัน
นอกจากนี้ ยังได้จัดพิมพ์หนังสือธรรมะแนวปฏิบัติตามธรรมเทศนาอบรมสั่งสอนของท่านเป็นจำนวนมาก เช่น มรณานุสติ พุทธาภิเษกตนเอง ท่ามกลางโลกธรรม ตั้งต้นปฏิบัติ อบรมจิตภาวนา เป็นต้น และยังได้ผลิตสื่อการเทศนาอบรมสั่งสอนของท่านเป็นเทป แผ่นซีดี และเผยแผ่ในสื่อออนไลน์ เพื่อแจกเป็นธรรมทานอีกด้วย
ด้านการศึกษา
ส่งเสริมและสนับสนุนการศึกษา โดยการก่อสร้าง อาคาร 80 ปี หลวงปู่บุญเพ็ง กัปปโก มอบให้มหาวิทยาลัยมหามกุฏราชวิทยาลัย วิทยาเขตอีสาน จ.ขอนแก่น บริจาครถโดยสารขนาด 40 ที่นั่งเพื่อรับส่งพระภิกษุสามเณรและใช้ในกิจการของมหาวิทยาลัย บริจาคสมทบทุนในมูลนิธิมหามกุฏราชวิทยาลัย ก่อสร้างอาคารเรียน 3 ชั้น 15 ห้อง มอบให้โรงเรียนวัดศรีจันทร์ จ.ขอนแก่น บริจาคตั้งมูลนิธิพระครูวิเวกวัฒนาทร (บุญเพ็ง กัปปโก) เพื่อบำรุงศาสนศึกษาและส่งเสริมกิจการพระพุทธศาสนาในจังหวัดขอนแก่น
นอกจากนี้ ท่านยังได้อุปถัมภ์การก่อสร้างอาคารเรียน รั้วโรงเรียน พร้อมทั้งบริจาคเครื่องคอมพิวเตอร์และโสตทัศนูปกรณ์ให้แก่โรงเรียนบ้านโจดบัวบาน จ.มหาสารคาม จัดหาเครื่องคอมพิวเตอร์และเครื่องขยายเสียงให้แก่เรือนจำจังหวัดขอนแก่น
ด้านการสาธารณสุข
ท่านได้อุปถัมภ์การก่อสร้าง อาคารรังสีรักษา หลวงปู่บุญเพ็ง กัปปโก โรงพยาบาลขอนแก่น และจัดหาอุปกรณ์การแพทย์ให้แก่โรงพยาบาลขอนแก่น เช่น เครื่องฟอกไตเทียม เครื่องเอกซเรย์ เครื่องช่วยหายใจ เครื่องวัดคลื่นหัวใจ เครื่องวัดสัญญาณชีพ เครืองผลิตน้ำบริสุทธิ์ เตียงคนไข้ เตียงผ่าตัด อุปกรณ์ผ่าตัด รถพยาบาล เป็นต้น นอกจากนี้ยังได้มอบอุปกรณ์การแพทย์และบริจาคสมทบทุนให้แก่โรงพยาบาลต่างๆอีกด้วย เช่น โรงพยาบาลศรีนครินทร์ และ โรงพยาบาลเชียงยืน เป็นต้น
ชาวกริซตัง
กริซตัง (Kristang, เรียกว่า "ยูเรเชียเชื้อสายโปรตุเกส" หรือ "โปรตุเกสมะละกา") หรือ เซอรานี (Serani) เป็นกลุ่มชาติพันธุ์ลูกผสมระหว่างคนโปรตุเกสกับชนพื้นเมืองในมะละกา พวกเขาตั้งถิ่นฐานในประเทศมาเลเซียและสิงคโปร์ นอกจากโปรตุเกสแล้วพวกเขาได้รับอิทธิพลหรือมีเชื้อสายจากดัตช์ อังกฤษ ยิว มลายู จีน และอินเดีย ผ่านการแต่งงานข้ามชาติพันธุ์ ซึ่งเป็นเรื่องปรกติในหมู่ชาวกริซตัง หลังเกิดการล้างบางชาวยิวในโปรตุเกส ชาวยิวเหล่านี้ได้หลอมรวมกับกับชาวกริซตังในมะละกาในเวลาต่อมา วัฒนธรรมลูกผสมนี้ก่อตัวในคริสต์ศตวรรษที่ 16-17 ในช่วงที่เมืองมะละกาตกเป็นอาณานิคมของจักรวรรดิโปรตุเกส ลูกหลานกริซตังบางคนยังพูดภาษากริซตัง ซึ่งเป็นภาษาโปรตุเกสลูกผสม ภาษามลายูเองก็ยืมคำจากภาษากริซตังไปใช้จำนวนมาก
ชื่อ กริซตัง (Kristang) มาจากคำว่า กริชเตา (Cristão) ที่แปลว่า "คริสต์ศาสนิกชน" ในภาษาโปรตุเกส และมีคำเรียกเชิงเหยียดหยันว่า กราโก (Grago) หรือ กราโกะก์ (Gragok) มาจากคำว่า กามาเรา (camarão) ที่แปลว่า "กุ้ง" ในภาษาโปรตุเกส ที่สื่อถึงอาชีพดั้งเดิมคือชาวประมงตกกุ้งในมะละกา
27 ตุลาคม
วันที่ 27 ตุลาคม เป็นวันที่ 300 ของปี (วันที่ 301 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 65 วันในปีนั้น
ภาษาชัก
ภาษาชัก (Chak language) หรือภาษาซัก มีผู้พูดทั้งหมด 25,500 คน พบในพม่า 20,000 คน (พ.ศ. 2545) ในรัฐยะไข่ พบในบังกลาเทศ 5,500 คน (พ.ศ. 2545) ตามแนวชายแดนพม่า และบริเวณใกล้เคียง จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาจิงผ่อ-กอนยัก-โบโด สาขาย่อยจิงผ่อ-ลุยอิช เป็นคนละภาษากับภาษาชักมา
อีซีดับเบิลยู เพนซิลเวเนีย แชมเปี้ยนชิพ
อีซีดับเบิลยู เพนซิลเวเนีย แชมเปี้ยนชิพ (ECW Pennsylvania Championship) เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ เอ็นดับเบิลยูเอ เพนซิลเวเนีย เฮฟวี่เวท แชมเปี้ยนชิพ ก่อตั้งขึ้นเมื่อ 14 พฤษภาคม ค.ศ. 1993 และเข็มขัดได้ยุบลงในวันที่ 28 ธันวาคม ค.ศ. 1993
อ้างอิง
Title history at Wrestling-Titles.com
มูลนิธิวิจัยมะเร็งเต้านม
มูลนิธิวิจัยมะเร็งเต้านม (Breast Cancer Research Foundation; อักษรย่อ: BCRF) เป็นองค์การไม่แสวงหาผลกำไรอิสระ ซึ่งได้ระดมทุน 569.4 ล้านดอลลาร์เพื่อสนับสนุนการวิจัยทางคลินิกและการวิจัยต่อยอดเกี่ยวกับมะเร็งเต้านมในสหรัฐและต่างประเทศ ปัจจุบัน มูลนิธิวิจัยมะเร็งเต้านมให้ทุนสนับสนุนนักวิจัยกว่า 275 รายใน 15 ประเทศ
ผู้อำนวยการฝ่ายวิจัยของมูลนิธิวิจัยมะเร็งเต้านมคือ ดร. แลร์รี นอร์ตัน จากศูนย์มะเร็งอนุสรณ์สโลน เคตเทอริง ซึ่งมูลนิธิวิจัยมะเร็งเต้านมได้ให้ทุนสนับสนุนการวิจัยขั้นพื้นฐานเกี่ยวกับความเสี่ยงในการเกิดโรคที่แตกต่างกันค่อมะเร็งเต้านม, เซลล์ต้นกำเนิดมะเร็งเต้านม, ทราสทูซูแมบ (เฮอร์เซปติน), การรักษาด้วยการต่อต้านการสร้างเส้นเลือดใหม่ด้วยเบวาซิซูแมบ (อวาสติน), การสร้างภาพด้วยสนามแม่เหล็กไฟฟ้า, อะโรมาเทส อินฮิบิเตอร์, ทาม็อกซิเฟน และการทดลองทางคลินิกสำหรับการรักษาแบบใหม่กับเครือข่ายวิจัยมะเร็งเต้านมปริวรรต
มูลนิธิวิจัยมะเร็งเต้านมได้รับการก่อตั้งขึ้นใน ค.ศ. 1993 โดยอีฟลีน ลอเดอร์ รองประธานอาวุโสฝ่ายองค์การของดิ เอสเต ลอเดอร์ คัมพานีส์ ซึ่งความพยายามครั้งแรกของลอเดอร์ในการสร้างความตระหนักรู้เกี่ยวกับมะเร็งเต้านมคือการริเริ่มโดยตัวเธอเอง กับอเล็กซานดรา เพนนีย์ อดีตบรรณาธิการของนิตยสารเซลฟ์ เพื่อทำให้ริบบิ้นสีชมพูเป็นสัญลักษณ์ระดับสากลของการตระหนักรู้เกี่ยวกับมะเร็งเต้านม
การจัดหาเงินทุนและการใช้จ่าย
ใน ค.ศ. 2014 มูลนิธิวิจัยมะเร็งเต้านมได้ควบคุมเงินมากกว่า 91 เซนต์ของทุก ๆ ดอลลาร์ที่ระดมได้เพื่อการวิจัยมะเร็งเต้านมและโครงการการสร้างความตระหนักรู้เกี่ยวกับมะเร็งเต้านม มูลนิธิวิจัยมะเร็งเต้านมได้รับการยอมรับเป็นพิเศษจากหลายองค์การที่ติดตาม รวมถึงให้ข้อมูลที่ครอบคลุมและเป็นกลางเกี่ยวกับการกุศล แชริทีวอตช์ซึ่งเดิมคือสถาบันการกุศลแห่งอเมริกายังคงให้คำตัดสินมูลนิธิวิจัยมะเร็งเต้านมในระดับ "เอบวก"
ญะบะลุนนะบีชุอัยบ์
ญะบะลุนนะบีชุอัยบ์ (جَبَل ٱلنَّبِي شُعَيْب) หรืออีกชื่อหนึ่งว่า ญะบัลฮะฎูร (جَبَل حَضُوْر)  เป็นภูเขาในเขตทิวเขาย่อยฮะรอซของทิวเขาซะเราะวาต ตั้งอยู่ในอำเภอบะนีมะฏ็อร เขตผู้ว่าการซานา ประเทศเยเมน โดยเป็นภูเขาที่สูงที่สุดในประเทศและคาบสมุทรอาหรับ
ชื่อ
ชื่อภูเขาตั้งตามชื่อนบี ชุอัยบ์ อิบน์ มะฮ์ดัม อิบน์ ษีมะฮ์ดัม อัลฮะฎูรี (شُعَيْب ابْن مَهْدَم ابْن ذِي مَهْدَم ٱلْحَضُوْرِي) ตามที่บรรดานักวิชาการอิสลามรายงาน ท่านเป็นคนละคนกับชุอัยบ์แห่งมีเดียน รายงานจากอัลฮัมดานี ท่านถูกส่งมายังประชาชนแห่งมิคลาฟ ฮะฎูร แต่พวกเขาฆ่าท่าน และอัลลอฮ์จึงส่งบัคตุนนัศร์มาทำลายเมืองนี้ คนท้องถิ่นเชื่อว่าสุสานของท่านอยู่บนภูเขาลูกนี้ ที่ภูเขามีชื่อว่า ญะบัลฮะฎูร เพราะมันอยู่ในแคว้นมิคลาฟฮะฎูร
สถาพร มณีรัตน์
สถาพร มณีรัตน์ (20 เมษายน พ.ศ. 2505 - 14 กรกฎาคม พ.ศ. 2555) สมาชิกสภาผู้แทนราษฎรลำพูน เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย และสังกัดพรรคเพื่อไทย เป็นพรรคสุดท้าย
การศึกษา
นายสถาพร มณีรัตน์ เข้ารับการศึกษาชั้นประถมศึกษา ที่โรงเรียนบ้านสันทราย ตำบลบ้านธิ อำเภอบ้านธิ จังหวัดลำพูน ต่อมาได้เข้าศึกษาต่อชั้นมัธยมศึกษาตอนต้นที่โรงเรียนจักรคำคณาทร และเข้าศึกษาต่อในสายอาชีวศึกษา (ปวช.) ที่วิทยาลัยเทคนิคลำพูน และระดับชั้น ปวส. ที่วิทยาลัยเทคนิคลำปาง จากนั้นได้ศึกษาจนสำเร็จการศึกษาระดับปริญญาตรี สาขานิติศาสตร์ จากมหาวิทยาลัยสุโขทัยธรรมาธิราช และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยธรรมศาสตร์
งานการเมือง
นายสถาพร มณีรัตน์ เริ่มทำงานเป็นพนักงานรัฐวิสาหกิจ ในสังกัดการไฟฟ้าฝ่ายผลิตแห่งประเทศไทย และได้รับเลือกเป็นประธานสหภาพแรงงานการไฟฟ้าฝ่ายผลิตแห่งประเทศไทย ต่อมาในปี พ.ศ. 2544 ได้เข้าร่วมงานกับพรรคไทยรักไทย โดยลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 75 ไม่ได้รับเลือกตั้งในคราวแรก จึงได้รับการแต่งตั้งเป็นที่ปรึกษานายกรัฐมนตรี (พ.ต.ท.ทักษิณ ชินวัตร) ด้านแรงงาน ต่อมาได้รับเลื่อนให้เป็นสมาชิกสภาผู้แทนราษฎรแทนนายกันตธีร์ ศุภมงคล เมื่อปี พ.ศ. 2545
ต่อมาในการเลือกตั้ง พ.ศ. 2554 ลงเลือกตั้งในนามพรรคเพื่อไทย เอาชนะนายขยัน วิพรหมชัย อดีตสมาชิกสภาผู้แทนราษฎร จากพรรคประชาธิปัตย์ โดยในการรายงานตัวต่อสำนักเลขาธิการสภาผู้แทนราษฎร นายสถาพรได้หาบลำไยและกระเทียมเข้ามาด้วยเพื่อเรียกร้องให้รัฐบาลใหม่ช่วยเหลือปัญหาราคาผลผลิตทางการเกษตรตกต่ำ
สมาชิกสภาผู้แทนราษฎร
สถาพร มณีรัตน์ ได้รับการเลือกตั้งเป็นสมาชิกสภาผู้แทนราษฎรทั้งสิ้น 4 สมัย คือ
มอเตอร์ไซค์รับจ้าง
จุดบริการ
บริเวณที่จอดรอของมอเตอร์ไซค์รับจ้าง จะเรียนกันในภาษาถิ่นกรุงเทพว่าวินและมักเรียกมอเตอร์ไซค์รับจ้างว่าวินมอเตอร์ไซค์ แต่คนภาคกลางนิยมเรียกว่าเมล์เครื่อง พร้อมทั้งป้ายบอกราคาการเดินทางขั้นต่ำ ติดตั้งไว้ในบริเวณที่มองเห็นได้โดยทั่วกัน
เอกลักษณ์
ผู้ทำหน้าที่จะต้องได้รับการขึ้นทะเบียน และรับเสื้อวินแบบเสื้อสีส้ม พร้อมชื่อวิน ชื่อพนักงานและเบอร์เขตให้บริการ รวมทั้งยังต้องบริการหมวกกันน็อคให้กับลูกค้าอีกด้วย
สถาพร มณีรัตน์
ถึงแก่อนิจกรรม
สถาพร มณีรัตน์ เสียชีวิตเมื่อวันที่ 14 กรกฎาคม พ.ศ. 2555 ด้วยอาการของโรคไต หลังจากเข้ารับการรักษานานหลายเดือน และมีการประกอบพิธีรดน้ำศพในวันถัดมา ณ วัดสันทราย อำเภอบ้านธิ จังหวัดลำพูน โดยมีนายสมชาย วงศ์สวัสดิ์ อดีตนายกรัฐมนตรีเป็นประธาน พร้อมด้วยนักการเมือง ข้าราชการ และประชาชนจำนวนมากเข้าร่วมพิธี มีพิธีพระราชทานเพลิงศพเมื่อวันที่ 23 กรกฎาคม พ.ศ. 2555 ณ ฌาปนสถานบ้านสันต้นข้า อำเภอบ้านธิ จังหวัดลำพูน
โคโกนะ ฮิรากิ
โคโกนะ ฮิรากิ (Kokona Hiraki หรือ Cocona Hiraki) เป็นนักกีฬาสเกตบอร์ดชาวญี่ปุ่น เธอได้รับเหรียญเงินในการแข่งขันสเกตบอร์ดประเภทพาร์กหญิงในโอลิมปิกฤดูร้อน 2020 และเป็นนักกีฬาโอลิมปิกฤดูร้อนทีมชาติญี่ปุ่นที่อายุน้อยที่สุด
ผลงาน
ฮิรากิเข้าแข่งขันสเกตบอร์ดชิงแชมป์โลกประเภทพาร์กหญิงหลายครั้ง โดยใน ค.ศ. 2018 เธอได้อันดับที่ 7 และใน ค.ศ. 2019 เธอได้อันดับที่ 11 นอกจากนี้เธอยังแข่งขันในเอ็กซ์เกมส์ ซึ่งเธอได้รับเหรียญเงินจากการแข่งขันที่บอยซี รัฐไอดาโฮ ใน ค.ศ. 2019 ซึ่งในปีเดียวกันเธอได้รางวัลชนะเลิศในรายการแวนส์พาร์กซีรีส์ 2019 ที่กรุงปารีส ใน ค.ศ. 2021 เธอได้อันดับที่ 5 ในการแข่งขันรายการดิวทัวร์ 2021 ที่ดิมอยน์ รัฐไอโอวา และผ่านเข้าแข่งขันโอลิมปิกฤดูร้อน 2020
จังหวัดยโสธรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดยโสธร พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 3 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดยโสธร
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองยโสธร และอำเภอทรายมูล
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอคำเขื่อนแก้ว อำเภอมหาชนะชัย อำเภอค้อวัง และอำเภอป่าติ้ว
เขตเลือกตั้งที่ 3
เขตการเลือกตั้งที่ 3 ประกอบไปด้วยอำเภอเลิงนกทา อำเภอกุดชุม และอำเภอไทยเจริญ
เฮซุส ซาลูด
เฮซุส ซาลูด (Jesus Salud) หรือเฮซุส ยากิน ซาลูด (Jesus Yagin Salud) เกิดเมื่อ 3 พฤษภาคม พ.ศ. 2506 ที่ อีโลคอสซูร์ สถิติการชก 76 ครั้ง ชนะ 63 (น็อค 38) แพ้ 13
ประวัติ
ซาลูดขึ้นชกมวยสากลอาชีพครั้งแรกเมื่อ 28 มิถุนายน พ.ศ. 2526 ชนะน็อค เซซาร์ ซูลูเอตา ที่ ฮาวาย จากนั้นขึ้นชกชนะรวดในสหรัฐ จนได้ชิงแชมป์ NABF รุ่นแบนตั้มเวทเมื่อ 10 กรกฎาคม พ.ศ. 2529 แพ้น็อค แฟรงกี ดูอาร์ต ยก 9 หลังจากที่ถูกชกจนตาซ้ายปิด ไม่ได้แชมป์ ซาลูดยังคงขึ้นชกต่อมา และได้ครองแชมป์ NABF รุ่นจูเนียร์เฟเธอร์เวท เมื่อ 28 กุมภาพันธ์ พ.ศ. 2532 ชนะน็อค รามิโอ อะดาเมส ยก 2 เขาป้องกันแชมป์ได้ 1 ครั้ง ก่อนจะขึ้นชิงแชมป์โลก WBA รุ่นจูเนียร์เฟเธอร์เวท เมื่อ 11 ธันวาคม พ.ศ. 2532 ชนะฟาวล์ ฮวน โฮเซ่ เอสตราดา แต่ถูกปลดใน พ.ศ. 2533 เพราะไม่ยอมชกป้องกันแชมป์ไฟต์บังคับ เขาได้ครองแชมป์ NABF รุ่นจูเนียร์เฟเธอร์เวท อีกเมื่อ 14 กันยายน พ.ศ. 2534 ชนะคะแนน ดาร์ริล พิงก์นี และป้องกันแชมป์ไว้ได้ ถึง 4 ครั้ง ก่อนจะสละแชมป์ไป
ในระหว่างนี้เขาขึ้นชิงแชมป์โลกรุ่น 122 ปอนด์อีกถึง 4 ครั้ง แต่ไม่สำเร็จ โดยชิงแชมป์โลก IBF รุ่นจูเนียร์เฟเธอร์เวท เมื่อ 18 เมษายน พ.ศ. 2535 แพ้คะแนน เวลคัม ซีตา ที่ อิตาลี ชิงแชมป์โลกรุ่นเดิมอีกครั้งเมื่อ 16 ตุลาคม พ.ศ. 2536 แพ้คะแนน เคนเนดี แมกคินนี แล้วมาชิงแชมป์โลก WBA รุ่นจูเนียร์เฟเธอร์เวท เมื่อ 26 พฤศจิกายน พ.ศ. 2538 แพ้คะแนน อันโตนิโอ เซเมโย ที่ เวเนซุเอลา แล้วหันไปชิงแชมป์โลกรุ่นนี้ของ IBF อีกครั้งเมื่อ 20 สิงหาคมพ.ศ. 2539 แพ้คะแนน วูยานี บันกู ที่ แอฟริกาใต้ ต่อมาเขาเลื่อนรุ่นไปชิงแชมป์โลก WBU รุ่นเฟเธอร์เวท เมื่อ 14 มีนาคม พ.ศ. 2540 ก็แพ้คะแนน เคลวิน เดลลี ไม่ได้แชมป์อีก ต่อมาซาลูดได้ครองแชมป์ WBO เอเชียแปซิฟิกรุ่นจูเนียร์เฟเธอร์เวท เมื่อ 24 กุมภาพันธ์ พ.ศ. 2541 ชนะน็อค คริส วูรีตีมูร์ ยก 5 แล้วต่อมาได้ชิงแชมป์โลกรุ่นนี้ของ WBO เมื่อ 1 ธันวาคม พ.ศ. 2543 แพ้ทีเคโอ มาร์โก อันโตนีโอ บาร์เรรา โดยซาลูดไม่ออกจากมุมาชกในยกที่ 6 ขอยอมแพ้ไป หลังจากนั้น ซาลูดขึ้นชกอีกไม่กี่ครั้ง หลังจากที่ชกแพ้คะแนน วิลเลียม อาเบลยัน เมื่อ 27 เมษายน พ.ศ. 2545 ซาลูดก็แขวนนวมไป
นิชิคีวชูชิงกันเซ็ง
นิชิคีวชูชิงกันเซ็ง (ญี่ปุ่น: 西九州新幹線; โรมาจิ: Nishi Kyūshū Shinkansen, คีวชูชิงกันเซ็งตะวันตก) เป็นเส้นทางให้บริการรถไฟความเร็วสูงชิงกันเซ็งของญี่ปุ่นทางตะวันตกเฉียงเหนือของเกาะคีวชู ซึ่งดำเนินการโดยบริษัทรถไฟคีวชู (JR คีวชู) ส่วนของเส้นทางที่เชื่อมต่อนางาซากิกับทาเกโอะ-ออนเซ็น เริ่มให้บริการในวันที่ 23 กันยายน พ.ศ. 2565 วิ่งขนานกับสายหลักนางาซากิและมีความยาว 66 กิโลเมตร (41 ไมล์) นับเป็นเส้นทางรถไฟชิงกันเซ็งที่มีระยะทางสั้นที่สุดในญี่ปุ่น
เส้นทางรถไฟนี้มีแผนเชื่อมต่อสถานีรถไฟฮากาตะกับนางาซากิ และเป็นส่วนต่อขยายของซันโยชิงกันเซ็งถึงฮนชู อย่างไรก็ตาม ในปี 2565 เส้นทางของส่วนทางตะวันออกของทาเกโอะ-ออนเซ็นไปยังฮากาตะ โดยผ่านซางะ นั้นยังไม่ได้มีกำหนดการก่อสร้าง จึงยังไม่ชัดเจนว่าจะเสร็จทั้งเส้นทางเมื่อใด ปัจจุบัน ขบวนรถไฟด่วนพิเศษ รีเลย์คาโมเมะ เปิดให้บริการเชื่อมต่อระหว่างกับฮากาตะกับทาเกโอะ-ออนเซ็น
สถานี
คำอธิบาย:
แหล่งอ้างอิง
<references group="" responsive="1">
ท่าอากาศยานอางูนิ
ท่าอากาศยานอางูนิ (粟国空港 (Aguni Kūkō)) เป็นท่าอากาศยานท้องถิ่น ตั้งอยู่บริเวณเมืองอางูนิ จังหวัดโอกินาวะ ประเทศญี่ปุ่น
จักรพรรดิจินซีจง
จักรพรรดิจินซื่อจง (世宗; ค.ศ. 1123-1189) ทรงเป็นจักรพรรดิองค์ที่ 5 แห่งราชวงศ์จิน ประสูติเมื่อ ค.ศ. 1123 (พ.ศ. 1663) พระนามเดิมว่า หว่านเอี๋ยน อู่ลู่ เป็นพระราชโอรสขององค์ชายซงเอี้ยว พระโอรสในจักรพรรดิจินไท่จู่ เมื่อองค์ชายหวางเอี๋ยนเหลียงปลงพระชนม์พระเจ้าจินซีจงสำเร็จ ก็ขึ้นเป็นจักรพรรดิ์แห่งต้าจินแทนในปี ค.ศ.1149 ทำให้เชื้อพระวงศ์หลายๆ คนไม่พอพระทัย ซึ่งองค์ชายหวางเอี๋ยนหยงทรงภักดีกับพระเจ้าจินซีจงผู้เป็นดังพระเชษฐา แม้ว่าพระเจ้าไหหลิงอ๋องจะยกย่องให้องค์ชายหวางเอี๋ยนหยงมีพระยศสูงขึ้นก็ตาม
ดังนั้น ในปี ค.ศ. 1161 องค์ชายหวางเอี๋ยนหยงจึงปลงพระชนม์พระเจ้าไหหลิงอ๋องแล้วขึ้นครองราชย์เป็นพระเจ้าจินซื่อจง
อีซีดับเบิลยู แมริแลนด์ แชมเปี้ยนชิพ
อีซีดับเบิลยู แมริแลนด์ แชมเปี้ยนชิพ (ECW Maryland Championship) เป็นเข็มขัดแชมป์ของค่าย แอสเทร์นแชมเปี้ยนชิพเรสต์ลิง หรือที่รู้จักกันดีในชื่อเอ็กซ์ตรีมแชมเปียนชิพเรสต์ลิง โดยก่อนหน้านี้ได้ใช้ชื่อ เอ็นดับเบิลยูเอ แมริแลนด์ เฮฟวี่เวท แชมเปี้ยนชิพ ก่อตั้งขึ้นเมื่อ 16 ตุลาคม ค.ศ. 1993 และเข็มขัดได้ยุบลงในวันที่ 6 มีนาคม ค.ศ. 1994
อ้างอิง
Wrestling-titles.com
การศึกษาสร้างคุณค่า
การศึกษาสร้างคุณค่า เป็นระบบการศึกษาแบบแนวมนุษยนิยม สร้างคุณค่าความเป็นมนุษย์ เริ่มโดยจึเนะซาบุโร่ มาคิงุจิ นายกสมาคมโซคา งัคไก ท่านแรก
ความเป็นมา
ในวันที่ 18 พฤศจิกายน พ.ศ. 2473 จึเนะซาบุโร่ มาคิงุจิ ได้ตีพิมพ์หนังสือโซคา เคียวอิขุ ไทเค(ระบบการศึกษาสร้างคุณค่า)เล่มแรกออกมา ขณะอายุ 59 ปี อ.มาคิงุจิ ยังคงทำงานอย่างแข็งขันในฐานะครูใหญ่ของโรงเรียนประถมศึกษาชิโรคาเนะ จึงเป็นเรื่องยากสำหรับท่านที่จะอุทิศตนเองได้อย่างเต็มที่ ในการถ่ายทอดทฤษฎีการศึกษาของท่านให้ออกเป็นงานเขียนได้ ดังนั้น ท่านจึงได้ขอให้โจไก(โจเซอิ)โทดะ ลูกศิษย์หนุ่มของท่านช่วยในการรวบรวมและเรียบเรียงหนังสือ โดยยึดหลักตามเค้าโครงที่อ.มาคิงุจิ ได้ปรับปรุงแก้ไขไว้แล้ว ตลอดจนสาระโดยสังเขปจากกระดาษโน้ตจำนวนมาก ท่านได้บรรยายกระบวนการดังกล่าวนี้ไว้ในบทนำของหนังสือวิชาครู ของท่านว่า
แรงจูงใจในการเขียนหนังสือเล่มนี้อ.มาคิงุจิ ก็ได้แสดงออกด้วยความโกรธในบทนำดังกล่าวนี้ด้วย
ความสุขคือเป้าหมาย
ทั้งเดอร์ไคม์และอ.มาคิงุจิ ต่างก็มองว่ามนุษย์เป็นสังคมตามธรรมชาติที่จำเป็น ตลอดจนเห็นว่าความเชื่อมต่อและการมีปฏิสัมพันธ์ต่อกันทางสังคม เป็นสิ่งที่จะขาดเสียมิได้ต่อการเจริญเติบโตและการพัฒนาของแต่ละบุคคล อีกทั้งเพื่อไม่ให้แต่ละบุคคลและสังคม ต้องถูกปิดกั้นให้อยู่แต่ในความขัดแย้งหรือความแตกต่างขั้นพื้นฐาน
คุณค่าชีวิต คือ ความงาม คุณประโยชน์ และความดี
อ.มาคิงุจิได้มีความระมัดระวังในการจำแนกความแตกต่างระหว่างความสุขกับความพึงพอใจ ท่านมีอายุกว่า 60 ปีตอนที่หนังสือการศึกษาสร้างคุณค่าเล่มแรกของท่านได้รับการตีพิมพ์ และท่านก็ได้รับประสบการณ์กับการมีส่วนร่วมรับผิดชอบในความล้มเหลวและความผิดหวังต่อวิชาชีพ พร้อมกับโศกนาฏกรรมส่วนตัวดังกล่าวก็คือการเสียชีวิตของเด็กๆสามคน ความสุขที่แท้จริงจะต้องถูกกำหนดให้ชัดเจนภายใต้เงื่อนไขที่ลึกซึ้งมากขึ้นและมีความอดกลั้นมากขึ้น อ.มาคิงุจิ ค้นพบสิ่งนี้อยู่ในขอบเขตของคำว่า คุณค่า ซึ่งท่านให้คำจำกัดความว่า ประเด็นปัญหาเร่งด่วนและมีความสำคัญอย่างที่สุดในการดำเนินชีวิตประจำวันของพวกเรา คือ ความดี ความงาม และคุณประโยชน์ ซึ่งก็คือ คุณค่า นั้นเอง และความสุขนั้นก็เทียบเท่ากับคุณค่า ดังนั้น ความสุขตามแนวทางปฏิบัติแล้ว จะรวมถึงการผสมผสานและนำเอาคุณค่าต่างๆเหล่านี้มาใช้
Hektoen enteric agar
Hektoen enteric agar (HEK หรือ HE หรือ HEA) เป็นอาหารเลี้ยงเชื้อที่ใช้ทั้งคัดเลือกและแสดงความแตกต่าง ใช้ในการเลี้ยง Salmonella และ Shigella จากสิ่งส่งตรวจของผู้ป่วย HE มีอินดิเคเตอร์ของการหมักแลกโตส และการผลิต H2S และมีสารยับยั้งการเจริญของแบคทีเรียแกรมบวก Salmonella จะเกิดเป็นโคโลนีสีดำ ส่วน Shigella สร้างโคโลนีสีเขียวเรืองแสง ตัวอาหารเองมีสีเขียว ได้รับการตั้งชื่อตามสถาบัน Hektoen ในชิคาโก
การเตรียม
ผสมอาหารแห้ง 75 กรัมกับน้ำกลั่นที่ผ่านการฆ่าเชื้อแล้วหนึ่งลิตรแล้วนำไปต้ม หลังจากเย็นตัวลงจนมีอุณหภูมิประมาณ 50 องศาแล้ว สามารถเทลงในขวดหรือจานเลี้ยงเชื้อได้ โดยจะต้องไม่ผ่านการนึ่งฆ่าเชื้อ
ศึกสเปญ
ศึกสเปญ (For Whom the Bell Tolls) เป็นนวนิยายที่ประพันธ์โดยเออร์เนสต์ เฮมิงเวย์ ตีพิมพ์ใน ค.ศ. 1940 ซึ่งเล่าเรื่องราวของโรเบิร์ต จอร์แดน ชายหนุ่มชาวอเมริกันที่มีความเกี่ยวกันกับหน่วยรบ หน่วยการรบแบบกองโจร ในช่วงสงครามกลางเมืองสเปน โดยเป็นผู้เชี่ยวชาญในการใช้วัตถุระเบิด เขาถูกมอบหมายให้ระเบิดสะพานในช่วงการโจมตีเมืองเซโกเบีย คนเขียนชีวประวัติเฮมิงเวย์ที่มีชื่อว่าเจฟฟรี่ เมเยอร์ ได้เขียนว่าเป็นหนึ่งในนวนิยายที่ดีที่สุดของเฮมิงเวย์ ร่วมกับ แล้วดวงตะวันก็ฉายแสง, เฒ่าผจญทะเล และรักระหว่างรบ
เนื้อเรื่องย่อ
นวนิยายเรื่องนี้มุ่งเล่าเรื่องราวผ่านทางความคิดและประสบการณ์ของโรเบิร์ต จอร์แดน โดยตัวละครดังกล่าวเกิดจากแรงบันดาลใจที่มาจากประสบการณ์ของตัวเฮมิงเวย์เอง โรเบิร์ต จอร์แดนเป็นชาวอเมริกันคนหนึ่งที่เดินทางไปสเปนเพื่อต่อต้านกองกำลังชาตินิยมของฟรันซิสโก ฟรังโก
สิ่งที่นอกเหนือจากนั้นคือได้มีคำสั่งให้เขาเดินทางติดตามศัตรูและทำลายสะพาน โดยได้รับความช่วยเหลือจากกลุ่มการรบแบบกองโจรที่ได้อาศัยอยู่ในเทือกเขาบริเวณใกล้เคียง ในค่ายของพวกเขา โรเบิร์ต จอร์แดน ได้พบกับมาเรีย ซึ่งเป็นหญิงสาวพื้นเมืองชาวสเปน ซึ่งใช้ชีวิตอย่างขมขื่นจากการปะทุของสงคราม ความเด็ดเดี่ยวของเขาในการทำหน้าที่ปะทะผู้นำทั้งสองที่มีความเอนเอียงในทางสาธารณรัฐ ที่ปาโบลหวาดหวั่น และไม่เต็มใจจะกระทำแบบดำเนินการแอบแฝงที่จะส่งผลกระทบต่อตัวเขาและความรักครั้งใหม่ที่มีต่อมาเรีย ซึ่งนวนิยายดังกล่าวได้อธิบายถึงความโหดร้ายของสงครามกลางเมืองไว้อย่างชัดเจน
กรมปศุสัตว์
กรมปศุสัตว์ (Department of Livestock Development) เป็นหน่วยงานราชการไทย ประเภทกรม สังกัดกระทรวงเกษตรและสหกรณ์ ทำหน้าที่ดูแลและควบคุมการเลี้ยงสัตว์ ทั้งด้านสุขภาพ การบำบัดโรค การบำรุงพันธุ์ การควบคุมคุณภาพอาหารสัตว์ สถานพยาบาลสัตว์ โรคระบาดสัตว์ การปศุสัตว์ ไปจนถึงการแปรรูปผลิตภัณฑ์จากสัตว์
ประวัติ
ในปี พ.ศ. 2447 ได้มีการเริ่มกิจการทางสาขาสัตวแพทย์ขึ้นใน "กรมช่างไหม" กระทรวงเกษตราธิการในสมัยนั้น โดยได้มีการเปิดสอนวิชาสัตวแพทย์ขึ้น ต่อมาในปี พ.ศ. 2451 กรมช่างไหมได้เปลี่ยนชื่อเป็น "กรมเพาะปลูก" ซึ่งได้มีการจัดตั้งกิจการผสมสัตว์ และกิจการแผนกรักษาสัตว์ขึ้นในกรม
ในปี พ.ศ. 2474 ได้โอนกรมเพาะปลูกไปร่วมกิจการของกองตรวจพันธุ์รุกขชาติ โดยจัดตั้งขึ้นเป็น "กรมตรวจกสิกรรม" สังกัดกระทรวงพาณิชย์และคมนาคม จนกระทั่งเกิดการเปลี่ยนแปลงระบบการปกครองแผ่นดิน พ.ศ. 2475 ได้แยกกระทรวงพาณิชย์และคมนาคมออกเป็นกระทรวงคมนาคม และกระทรวงเกษตรพาณิชย์ซึ่งต่อมากระทรวงเกษตรพาณิชย์ได้เปลี่ยนเป็นกระทรวงเศรษฐการ และในส่วนกรมตรวจกสิกรรมได้เปลี่ยนชื่อเป็น "กรมเกษตร" ซึ่งต่อมาได้เปลี่ยนชื่อเป็น "กรมเกษตรและการประมง"
จนกระทั่งในวันที่ 8 มีนาคม พ.ศ. 2495 "กรมปศุสัตว์และสัตว์พาหนะ" ได้เปลี่ยนชื่อเป็น "กรมการปศุสัตว์" สังกัดกระทรวงเกษตร (เปลี่ยนชื่อจากกระทรวงเกษตราธิการ) และในปลายปี พ.ศ. 2495 ได้ย้ายที่ตั้งกรมจากข้างป้อมพระสุเมรุ ถนนพระอาทิตย์ มาอยู่ ณ สถานที่ปัจจุบัน ถนนพญาไท แขวงถนนพญาไท เขตราชเทวี กรุงเทพฯ และในปีถัดมาคือในวันที่ 26 ธันวาคม 2496 กรมการปศุสัตว์ ได้เปลี่ยนชื่อเป็น "กรมปศุสัตว์" ดังเช่นในปัจจุบัน
ซฺยงหนู
ซฺยงหนู ตามสำเนียงกลาง หรือ เฮงโน้ว ตามสำเนียงฮกเกี้ยน เป็นชื่อเรียกกลุ่มชนโบราณซึ่งมีพวกร่อนเร่เป็นพื้น และตั้งตัวกันเป็นรัฐหรือสหพันธรัฐ อยู่ในภาคเหนือของประเทศจีน ข้อมูลข่าวสารส่วนใหญ่เกี่ยวกับพวกซฺยงหนูจึงมาจากจีน กับทั้งชื่อเสียงเรียงนามของคนเหล่านั้นก็เป็นที่ทราบกันไม่มาก จึงใช้ตามที่จีนทับศัพท์มาจากภาษาซฺยงหนูอีกทอดหนึ่ง
อัตลักษณ์ของแกนกลางทางชาติพันธุ์ซฺยงหนูนั้นเป็นแต่สมมุมติฐานกันไปในหลายทาง เพราะภาษาซฺยงหนู โดยเฉพาะชื่อแซ่บุคคลนั้น ปรากฏในแหล่งข้อมูลจีนน้อยมาก นักวิชาการเสนอว่า คนซฺยงหนูอาจใช้ภาษาเติร์ก (Turkic), มองโกล (Mongolic), เยนีเซย์ (Yeniseian), โทแคเรียน (Tocharian), อิหร่าน (Iranian), หรือยูแรล (Uralic) นอกจากนี้ ยังน่าเชื่อว่า พวกซฺยงหนูเล่นคุณไสย  ส่วนคำว่า "ซฺยงหนู" อาจมาจากรากศัพท์เดียวกับคำว่า "ฮัน" (Hun) แต่พยานหลักฐานสำหรับเรื่องนี้ยังเป็นที่ถกเถียงกันอยู่
แหล่งข้อมูลจีนตั้งแต่ 300 ปีก่อนคริสต์ศักราช บันทึกว่า หลังจากปีที่ 209 ก่อนคริสต์ศักราช พวกซฺยงหนูก่อตั้งจักรวรรดิโดยยกมั่วตู๋ ฉาน-ยฺหวี (Modu Chanyu) ขึ้นเป็นประมุข จักรวรรดิซฺยงหนูแผ่อำนาจข้ามท้องที่ซึ่งปัจจุบันอยู่ในเขตแดนมองโกเลีย ครั้นปีที่ 200 ก่อนคริสต์ศักราช ชาวซฺยงหนูเอาชัยเหนือพวกเยฺว่จือ (Yuezhi) ซึ่งมีอำนาจอยู่ก่อนแล้วได้ ซฺยงหนูจึงเถลิงอำนาจในที่ราบทางภาคกลางและภาคตะวันออกของทวีปเอเชีย คนเหล่านี้ตั้งตัวกันอยู่ในภูมิภาคซึ่งบัดนี้คือไซบีเรียใต้ มองโกเลีย มองโกเลียใต้ กานซู และซินเจียง แต่ความสัมพันธ์ระหว่างพวกเขากับราชวงศ์จีนนั้นเป็นไปอย่างซับซ้อน มีการณรงค์สงครามและใช้เล่ห์เพทุบายช่วงชิงดินแดนกันอย่างต่อเนื่อง สลับกับการจ่ายส่วย การค้า และการทำสนธิสัญญาเพื่อเป็นดองกัน
มายเลิฟ
"มายเลิฟ" (My Love) สามารถหมายถึง
เหล็กฉาก
เหล็กฉาก หรือ ไม้ฉาก (Machinist square) เป็นอุปกรณ์ช่างประเภทมือจับชนิดหนึ่ง ใช้เป็นเครื่องมือวัดระยะ สำหรับวัดความตั้งฉากของมุม, ความยาว และความลาดเอียงของวัตถุ
พระนิชโช (นิชิเร็งโชชู)
พระนิชโช โชนิน (24 กันยายน ค.ศ. 1879 - 14 ตุลาคม ค.ศ. 1957) เป็นพระสังฆราชแห่งนิชิเรนโชชู องค์ที่ 64 และทรงเป็นเจ้าอาวาสวัดใหญ่ไทเซขิจิด้วย
กล่าวชมสมาคมสร้างคุณค่า
1879 1957
การล้มล้างระบอบสุลต่านออตโตมัน
การล้มล้างระบอบสุลต่านออตโตมัน (Saltanatın kaldırılması) โดยสมัชชาใหญ่แห่งชาติตุรกี ในวันที่ 1 พฤศจิกายน ค.ศ. 1922 ถือเป็นจุดสิ้นสุดของจักรวรรดิออตโตมัน ซึ่งดำรงอยู่มาตั้งแต่ ค.ศ. 1299 ต่อมาในวันที่ 11 พฤศจิกายน ค.ศ. 1922 อำนาจอธิปไตยเหนือตรุกีของสมัชชาใหญ่แห่งชาติภายใต้การบริหารของรัฐบาลอังโกรา (ปัจจุบันคืออังการา) ได้รับการรับรองในการประชุมที่โลซาน สุลต่านเมห์เหม็ดที่ 6 สุลต่านออตโตมันพระองค์สุดท้ายเสด็จออกจากคอนสแตนติโนเปิล (ปัจจุบันคืออิสตันบูล) ราชธานีของจักรวรรดิออตโตมันในวันที่ 17 พฤศจิกายน ค.ศ. 1922 และได้รับการรับรองสถานะทางกฎหมายในวันที่ 24 กรกฎาคม ค.ศ. 1923 ด้วยการลงนามในสนธิสัญญาโลซาน ตำแหน่งเคาะลีฟะฮ์ออตโตมัน ถูกยกเลิกตามไปในเดือนมีนาคม ค.ศ. 1924 นับเป็นจุดสิ้นสุดของพระราชอำนาจแห่งราชวงศ์ออสมัน
ภูมิหลัง
จักรวรรดิออตโตมันเข้าร่วมสงครามโลกครั้งที่หนึ่งในฐานะสมาชิกของฝ่ายมหาอำนาจกลาง เมื่อวันที่ 11 พฤศจิกายน ค.ศ. 1914 นำไปสู่การรบในตะวันออกกลาง ซึ่งยุติลงด้วยการสงบศึกที่มูดรอส เมื่อวันที่ 30 ตุลาคม ค.ศ. 1918 และตามมาด้วยการยึดครองกรุงคอนสแตนติโนเปิล โดยกองกำลังบริติช ฝรั่งเศส และอิตาลีในวันที่ 13 พฤศจิกายน ค.ศ. 1918
การแบ่งจักรวรรดิออตโตมัน เริ่มมีการวางแผนมาตั้งแต่ในสนธิสัญญาลอนดอน และดำเนินการต่อไปควบคู่กับข้อตกลงหลายประการ ซึ่งโดยส่วนใหญ่แล้วจะเป็นการเห็นชอบฝ่ายเดียวของฝ่ายสัมพันธมิตร ทหารบริติชเริ่มเข้ายึดครองสถานที่สำคัญของจักรวรรรดิและทำการจับกุมนักชาตินิยม หลังจากที่สถาปนาการยึดครองโดยทหาร ในคืนของวันที่ 15 มีนาคม ค.ศ. 1920 ต่อมาในวันที่ 18 มีนาคม ค.ศ. 1920 รัฐสภาออตโตมันได้ประชุมกันและส่งคำประท้วงการเข้าจับกุมสมาชิกสภา 5 คนของกองกำลังสัมพันธมิตรเป็นสิ่งที่ยอมรับไม่ได้ การประชุมครั้งนั้นนับเป็นการประชุมครั้งสุดท้ายและนับเป็นจุดจบของระบอบการเมืองออตโตมัน สุลต่านเมห์เหม็ดที่ 6 ทรงมีรับสั่งให้ยุบสมัชชาใหญ่แห่งจักรวรรดิออตโตมัน ในวันที่ 11 เมษายน ค.ศ. 1920 รัฐบาลคอนสแตนติโนเบิล ซึ่งยังคงมีโครงสร้างระบบข้าราชการ แต่ขาดรัฐสภา ยังสามารถดำรงอยู่ได้โดยมีองค์สุลต่านเป็นผู้ใช้อำนาจการปกครอง
สนธิสัญญาเซเวร์ ซึ่งลงนามในวันที่ 10 สิงหาคม ค.ศ. 1920 ถือเป็นจุดสิ้นสุดของกระบวนการการแบ่งจักรวรรดิ ในขณะนั้น นักการเมืองราว 150 คน ต่างถูกเนรเทศเป็นระลอก ๆ ไปยังมอลตา ในวันที่ 23 เมษายน ค.ศ. 1920 ขบวนการชาตินิยมตรุกีนำโดย มุสทาฟา เคมัล ได้สถาปนาสมัชชาใหญ่แห่งชาติตุรกีขึ้นในอังการา
สมัชชาใหญ่แห่งชาติตุรกีได้เริ่มสงครามประกาศอิสรภาพตุรกี สงครามดังกล่าวมีเป้าหมายเพื่อต่อต้านรัฐบาลกษัตริย์นิยมคอนสแตนติโนเปิล รัฐบาลคอนสแตนติโนเปิลซึ่งดำรงอยู่โดยไม่มีรัฐสภา ได้จัดตั้งกองกำลังคูวา-ยี อินซิบาติเย (Kuva-yi Inzibatiye) หรือ "กองทัพเคาะลีฟะฮ์" ซึ่งมีที่มาจากการที่สุลต่านเมห์เหม็ดที่ 6 ทรงมีสถานะเป็นเคาะลีฟะฮ์ด้วย เพื่อต่อกรกับกองกำลังคูวา-ยี มิลิเย (Kuva-yi Milliye) ของฝ่ายสมัชชาใหญ่แห่งชาติตุรกี
การสู้รบเกิดขึ้นที่โบลู (Bolu) ดึซแจ (Düzce) เฮนเดก (Hendek) และอดาปาซาริ (Adapazarı) ควบคู่ไปกับการกบฎครั้งอื่น ๆ ระหว่างสงครามประกาศอิสรภาพตุรกี กองกำลังคูวา-ยี อินซิบาติเย ซึ่งจงรักภักดีต่อรัฐเคาะลีฟะฮ์ และได้รับการติดอาวุธโดยสหราชอาณาจักร ผู้มีเป้าหมายทางยุทธศาสตร์เดียวกันกับฝ่ายเคาะลีฟะฮ์ คือ สกัดกั้นมิให้ฝ่ายชาตินิยมข้ามช่องแคบบอสพอรัสได้ แต่ในท้ายที่สุดกองทัพเคาะลีฟะฮ์ก็พ่ายแพ้ให้กับกองกำลังคูวา-ยี มิลิเย กระนั้น แม้กองกำลังคูวา-ยี มิลิเย จะถือเป็นก้าวแรกของฝ่ายต่อต้านในสงครามประกาศอิสรภาพตุรกี การสงครามไม่สม่ำเสมอ (Irregular warfare) ยุติลงในภายหลัง ก่อนที่สงครามกับกรีซจะเริ่มขึ้น กองกำลังคูวา-ยี มิลิเยได้กลายมาเป็นรากฐานให้กับการจัดระเบียบกองกำลังตุรกี ซึ่งพัฒนาไปเป็นกองทัพตุรกี ภายหลังการก่อตั้งสาธารณรัฐ